b'\n_START_ARTICLE_\nPolyedertall\n_START_PARAGRAPH_\nPolyedertall er i aritmetikken figurtall basert p\xc3\xa5 forskjellige polyeder i tre dimensjoner.  Kanskje de mest kjente f\xc3\xb8lgene av slike positive heltall er kubikktallene  og pyramidetallene._NEWLINE_Vanligligvis er polyedertall knyttet til  de regul\xc3\xa6re polyederne. I det tredimensjonale rommet finnes det fem forskjellige slike geometriske figurer som er de platonske legemene tetraeder, kube, oktaeder, dodekaeder og ikosaeder. P\xc3\xa5 samme m\xc3\xa5te som man kan konstruere sentrerte polygontall i to dimensjoner, kan man fra disse romlegemene lage fem f\xc3\xb8lger med sentrerte polyedertall i tre dimensjoner._NEWLINE_Mens tetraederet, kuben og oktaederet kan utvides til regul\xc3\xa6re polytoper i rom med h\xc3\xb8yere dimensjoner, eksisterer romlegemer som dodekaederet og ikosaederet bare i det tredimensjonale rommet.'